Siili

Siili on asum Tallinnas Mustamäe linnaosas. Asum piirneb Lilleküla, Tondi, Mustamäe ja Sääse asumiga. Siili asumi pindala on 0,26 km2.Tallinn arvudes 2017, Tallinna Linnavalitsus, Tallinn 2017 

Siili asum on saanud nime Siili tänava järgi, mis rajati 1935. aastal Tondi liivikule. Siili tänav paiknes algselt Sääse asumis, kuid 1970. aastatel muudeti tänava asukohta. Praegu jääb tänav Siili asumi territooriumile.

 Ajalugu 
Sõpruse puiestee ja A. H. Tammsaare tee ristmiku kandis asus varasemal ajal Tondi mets. Praegune Parditiigi park on osa sellest metsast.

Siili asumit hakati hoonestama 1971. aastal, kui Mustamäe põhiosa oli juba valminud. Asumis on peamiselt viie- ja üheksakorruselised paneelmajad, mis moodustavad siseõuedega gruppe. Valdav osa ehitustöödest lõpetati 1994. aastaks.

 Elanikkond 
Aasta  Arvestuslik rahvaarvTallinn arvudes 2011, Tallinna Linnavalitsus, Tallinn 2011Tallinn arvudes 2012, Tallinna Linnavalitsus, Tallinn 201220173642201636572015367120143649201336352012363120113717
Siili asumi elanikkond on võrdlemisi eakas: 2016. aastal moodustasid 0–17aastased asumi elanikkonnast 12–17% ja üle 68-aastased 20–31%; eestlasi oli asumi elanike seas 50–79%.Tallinn arvudes 2016, Tallinna Linnavalitsus, Tallinn 2016

 Loodus 
Siili asumis asub 5,9 hektari suurune Parditiigi park, mis on saanud nime sealse sinikaelpartide koloonia järgi. Pargis esineb veega täidetud lohke, milles kasvab vesistele aladele iseloomulikke taimi (nt hundinui, varsakabi jm). Pargis kasvab kõige rohkem sangleppa, kuid seal esineb ka muid puuliike, nagu remmelgas, sookask, toomingas jm. Pargi kirdeosas asub Parditiik.

Hooned ja elamud
Siili asumi üldplaneeringu järgi on asum avatud hoonetevahelise ruumiga korruselamumaa. Siili on hoonestatud peamiselt viie- ja üheksakorruseliste kortermajadega. Hoonete vahel moodustub ühiskasutuses olev avalik ruum haljasalade, puhkekohtade, kergliiklusteede, spordiplatside, mänguväljakute ja muuga. Asumi keskel on üldkasutatavate ehitiste maa (koolid, lasteasutused).Mustamäe Linnaosa arengukava 2007 – 2015. Tallinna Linnavolikogu, Tallinna Linnavalitsus, Mustamäe Halduskogu, Mustamäe Linnaosa Valitsus. Tallinn; Mustamäe 2007

 Haridus ja kultuur 
Siili asumis asub Vabaakadeemia Nord (Siili 14).

 Siili asumi tänavad 
Siili asumit läbivad Siili tänav, Sõpruse puiestee ja A. H. Tammsaare tee.

Ettevõtlus
Hoones Siili 25 asuvad Melissa ilusalong ja Raud OÜ kodumasinate hooldus. Uute ettevõtlusalade rajamist ette nähtud ei ole. Võimalik on arendada kodukontorite kasutamist, kui see ei too kaasa täiendava parkimisvajaduse tekkimist.

Ühistranspordiühendus
Siili asumisse sõidavad liinibussid (Nõmme tee) 12, 13, 20, 20A,(Tammsaare tee); 11, 28, 72, 163, 24, 107(Sõpruse puiestee). Siili asumisse sõidavad trollid 3 ja 4 (9. liin on 2017. aastast suletud, 3 ja 4 liin on ajutiselt suletud). Siili asumisse jäävad peatused Tüve, Retke tee ja Siili.

Viited

Välislingid
 Asumite üldised kasutus- ja ehitustingimused (mikrorajoonid ja kvartalid)
 Tallinna tänavanimed
 Kristiine linnaosa kaart (koos Mustamäe linnaosa põhjaosaga)
 Akadeemia Nord koduleht

Kategooria:Mustamäe linnaosa
Kategooria:Tallinna asumid